1967ರಲ್ಲಿ, ಹಿಂದಿನ ಸರ್ಚರ್ಸ್ ಡ್ರಮ್ಮರ್ ಕ್ರಿಸ್ ಕರ್ಟಿಸ್ ತಾನು ಒಂದುಗೂಡಿಸುತ್ತಿದ್ದ ರೌಂಡ್ ಅಬೌಟ್ ತಂಡವನ್ನು ನಿರ್ವಹಿಸುವ ಭರವಸೆಯಿಂದ ಲಂಡನ್ನಿನ ವಾಣಿಜ್ಯೋದ್ಯಮಿ ಟೋನಿ ಎಡ್ವರ್ಡ್‌ನನ್ನು ಸಂಪರ್ಕಿಸಿದ. ಇದಕ್ಕೆ ಈ ಹೆಸರು ಏಕೆಂದರೆ ಸದಸ್ಯರು ಮ್ಯೂಸಿಕಲ್ ರೌಂಡ್ ಅಬೌಟ್‌ ನಂತೆ ಬ್ಯಾಂಡ್‌ಗೆ ಬರುವ ಮತ್ತು ಹೊರ ಹೋಗುವ ಮುಕ್ತ ಅವಕಾಶವಿತ್ತು. ಈ ಯೋಜನೆಯಿಂದ ಪ್ರಭಾವಿತನಾದ ಎಡ್ವರ್ಡ್, ಜಾನ್ ಕೊಲೆಟ್ಟಾ ಮತ್ತು ಹೈರ್ (ಹೈರ್-ಎಡ್ವರ್ಡ್ ಕೊಲೆಟ್ಟಾ -HEC ಎಂಟರ್ಪೈಸಸ್) ಎಂಬ ಇಬ್ಬರು ಉದ್ಯಮಿಗಳ ಜೊತೆ ಸೇರಿ ಈ ಯೋಜನೆಗೆ ಹಣಕಾಸು ನೆರವು ಒದಗಿಸಲು ಸಮ್ಮತಿಸಿದ.

ಇದಕ್ಕೆ ಮಾಡಿಕೊಂಡ ಮೊದಲ ನೇಮಕ ಎಂದರೆ ಕ್ಲಾಸಿಕಲ್ ತರಬೇತಿ ಪಡೆದಿದ್ದ ಹಾಮಂಡ್ ಆರ್ಗಾನ್ ಆಟಗಾರ ಜಾನ್ ಲಾರ್ಡ್, ಈತ ಆರ್ಟ್‌ವುಡ್‌(ಮುಂದಿನ ರೋಲಿಂಗ್ ಸ್ಟೋನ್ ಗಿಟಾರಿಸ್ಟ್ ರೋನಿವುಡ್‌ನ ಸಹೋದರ, ಮತ್ತು ಕೀಫ್ ಹಾರ್ಟ್ಲೀ ಇದರ ಭಾಗವಾಗಿದ್ದ)ನ ಪ್ರಮುಖ ಆಟಗಾರ. ಇದಾದ ನಂತರ ಹ್ಯಾಮ್‌ಬರ್ಗ್‌ನಲ್ಲಿದ್ದ ರಿಚ್ಚಿ ಬ್ಲ್ಯಾಕ್‌ಮೋರ್‌ನನ್ನು ಹೊಸ ತಂಡದಲ್ಲಿ ಪ್ರದರ್ಶನ ಕೊಡಲು ಹಿಂತಿರುಗಿ ಬರುವಂತೆ ಮನವೊಲಿಸಲಾಯಿತು. ಕರ್ಟಿಸ್ ತಂಡದಿಂದ ಹೊರಬಿದ್ದ, ಆದರೆ HEC ಎಂಟರ್ಪ್ರೈಸಸ್ ಮತ್ತು ಲಾರ್ಡ್ ಮತ್ತು ಬ್ಲ್ಯಾಕ್‌ಮೋರ್ ಮುಂದುವರೆಸುವ ಆಸಕ್ತಿ ತೋರಿದರು.

ಬಾಸ್ ಗಿಟಾರ್ ನುಡಿಸಲು ಲಾರ್ಡ್ ಈ ಹಿಂದೆ 1967ರಲ್ಲಿ ದಿ ಫ್ಲವರ್ ಪಾಟ್ ಮೆನ್ ಅಂಡ್ ದೇರ್ ಗಾರ್ಡನ್ (ಹಿಂದೆ ದಿ ಐವಿ ಲೀಗ್ ಎಂದು ಹೆಸರಾಗಿತ್ತು) ಎಂಬ ಬ್ಯಾಂಡ್‌ನಲ್ಲಿ ಜೊತೆಗೆ ಕೆಲಸ ಮಾಡುತ್ತಿದ್ದ ಹಳೆಯ ಗೆಳೆಯ ನಿಕ್ಕಿ ಸಿಂಪರ್‌ ಹೆಸರು ಸೂಚಿಸಿದ. ಸಿಂಪರ್‌ಗೆ ಡೀಪ್ ಪರ್ಪಲ್ ಜೊತೆಗೆ ಈ ಹಿಂದೆ ಜಾನಿ ಕಿಡ್ ಅಂಡ್ ದಿ ಪೈರೇಟ್ಸ್‌ನಲ್ಲಿ ಆಟಗಾರನಾಗಿದ್ದ ಖ್ಯಾತಿಯಿದೆ ಮತ್ತು ಈತ ಕಿಡ್ ಸಾವಿಗೆ ಕಾರಣವಾದ ಅಪಘಾತಗೊಂಡ ಕಾರಿನಲ್ಲಿದ್ದ. ಆತ ಸ್ಕ್ರೀಮಿಂಗ್ ಲಾರ್ಡ್ ಸಚ್‌ನ ದಿ ಸ್ಯಾವೇಜಸ್ ತಂಡದಲ್ಲಿ ಬ್ಲ್ಯಾಕ್‌ ಮೋರ್ ಜೊತೆ ಸಹ ಆಟಗಾರನಾಗಿದ್ದ.

ವೋಕಲಿಸ್ಟ್ ರಾಡ್ ಇವಾನ್ಸ್ ಮತ್ತು ದಿ ಮೇಝ್‌ ನ ಡ್ರಮ್ಮರ್ ಇಯಾನ್ ಪೈಸ್‌ರೊಂದಿಗೆ ಲೈನ್-ಅಪ್ ಪೂರ್ಣಗೊಂಡಿತು. 1968ರಲ್ಲಿ ವಸಂತಕಾಲದಲ್ಲಿ ಡೆನ್ಮಾರ್ಕ್‌ನ ಸಂಕ್ಷಿಪ್ತ ಪ್ರವಾಸದ ನಂತರ ಬ್ಲ್ಯಾಕ್ ಮೋರ್, ಡೀಪ್ ಪರ್ಪಲ್ ಎಂಬ ಹೊಸ ಹೆಸರು ಸೂಚಿಸಿದ, ಅದು ಅವನ ಅಜ್ಜಿಯ ಇಷ್ಟದ ಹಾಡು.

ವಿಶ್ವ ಪ್ರವಾಸಗಳು
ಜನಪ್ರಿಯತೆ ಮತ್ತು ಒಡಕು (1970–76)
ಮೊದಲ-ಡೀಪ್ ಪರ್ಪಲ್ ವರ್ಷಗಳು (1967–68)
ವಾದ್ಯಮೇಳದ ಸದಸ್ಯರು